DET EUROPÆISKE UDVALG FOR SYSTEMISKE RISICIS AFGØRELSE

af 17. august 2020

om udnævnelse af den databeskyttelsesansvarlige for Det Europæiske Udvalg for Systemiske Risici

(ESRB/2020/11)

(2020/C 303/04)

DET ALMINDELIGE RÅD FOR DET EUROPÆISKE UDVALG FOR SYSTEMISKE RISICI HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1092/2010 af 24. november 2010 om makrotilsyn på EU-plan med det finansielle system og om oprettelse af et europæisk udvalg for systemiske risici (1),

under henvisning til Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (2), særlig artikel 43,

under henvisning til Det Europæiske Udvalg for Systemiske Risicis afgørelse ESRB/2012/1 af 13. juli 2012 om gennemførelsesbestemmelser om databeskyttelse i Det Europæiske Udvalg for Systemiske Risici, særlig artikel 3 (3),

under henvisning til Den Europæiske Centralbanks afgørelse (EU) 2020/655 af 5. maj 2020 om vedtagelse af gennemførelsesbestemmelser vedrørende databeskyttelse i Den Europæiske Centralbank og om ophævelse af afgørelse ECB/2007/1 (ECB/2020/28) (4), særlig artikel 3, stk. 5, og

ud fra følgende betragtninger:

(1) Den 30. juli 2019 vedtog Det Almindelige Råd for Det Europæiske Udvalg for Systemiske Risici Det Europæiske Udvalg for Systemiske Risicis afgørelse ESRB/2019/17 (5), i henhold til hvilken Evanthia Chatziliasi blev udnævnt som databeskyttelsesansvarlig (Data Protection Officer, DPO) for Det Europæiske Udvalg for Systemiske Risici (ESRB) indtil 31. juli 2024.

(2) Efter anmodning fra Evanthia Chatziliasi ophører hendes embedsperiode 31. august 2020. Udnævnelsen af hendes efterfølger som databeskyttelsesansvarlig for ESRB fra den 1. september 2020 er derfor nødvendig.

(3) I overensstemmelse med artikel 43, stk. 2, i forordning (EU) 2018/1725 er Den Europæiske Centralbanks (ECB) databeskyttelsesansvarlige i øjeblikket også databeskyttelsesansvarlig for ESRB.

(4) Den 21. juli 2020 udnævnte ECB's direktion Maarten Daman til at efterfølge Evanthia Chatziliasi som databeskyttelsesansvarlig for ECB med virkning fra 1. september 2020 til 31. august 2023.

(5) I overensstemmelse med artikel 3, stk. 5, i afgørelse (EU) 2020/655 (ECB/2020/28), som finder anvendelse fra 1. november 2020, kan den databeskyttelsesansvarlige for ECB på ESRB's anmodning også bemyndiges til at udføre de opgaver, der er fastsat i artikel 45 i forordning (EU) 2018/1725, i forhold til ESRB. Af hensyn til effektivitet og i overensstemmelse med tidligere praksis mener ESRB's Almindelige Råd, at en sådan anmodning skal fremsættes —

VEDTAGET DENNE AFGØRELSE:

Artikel 1 Udnævnelse af den databeskyttelsesansvarlige for Det Europæiske Udvalg for Systemiske Risici Maarten Daman udnævnes som databeskyttelsesansvarlig (Data Protection Officer, DPO) for Det Europæiske Udvalg for Systemiske Risici med virkning fra 1. september 2020 til 31. august 2023 i sin egenskab af medarbejder i og databeskyttelsesansvarlig for Den Europæiske Centralbank (ECB).

Artikel 2 Anmodning om bemyndigelse i henhold til artikel 3, stk. 5, i afgørelse (EU) 2020/655 (ECB/2020/28) I overensstemmelse med artikel 3, stk. 5, i afgørelse (EU) 2020/655 (ECB/2020/28), anmoder ESRB om, at enhver databeskyttelsesansvarlig, som udnævnes af ECB efter 1. november 2020, bemyndiges til også at udføre de opgaver, der er fastsat i artikel 45 i forordning (EU) 2018/1725, i forhold til ESRB.

Artikel 3 Ikrafttrædelse Denne afgørelse træder i kraft den 17. august 2020.

Udfærdiget i Frankfurt am Main, den 17. august 2020. Leder af ESRB's sekretariat, på vegne af ESRB's Almindelige Råd Francesco MAZZAFERRO

(1) EUT L 331 af 15.12.2010, s. 1.

(2) EUT L 295 af 21.11.2018, s. 39.

(3) EUT C 286 af 22.9.2012, s. 16.

(4) EUT L 152 af 15.5.2020, s. 13.

(5) Det Europæiske Udvalg for Systemiske Risicis afgørelse ESRB/2019/17 af 30. juli 2019 om udnævnelse af den databeskyttelsesansvarlige for Det Europæiske Udvalg for Systemiske Risici (EUT C 344 af 11.10.2019, s. 3).